ధోబాలే లక్ష్మణ్ కొండిబా

ధోబాలే లక్ష్మణ్ కొండిబా  మహారాష్ట్ర రాష్ట్రానికి చెందిన రాజకీయ నాయకుడు. ఆయన 2009 మహారాష్ట్ర శాసనసభ ఎన్నికలలో మోహోల్ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు. 

రాజకీయ జీవితం
ధోబాలే లక్ష్మణ్ కొండిబా నేషనలిస్ట్ కాంగ్రెస్ పార్టీ ద్వారా రాజకీయాల్లోకి వచ్చి 2009 మహారాష్ట్ర శాసనసభ ఎన్నికలలో మోహోల్ శాసనసభ నియోజకవర్గం నుండి ఎన్‌సీపీ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి క్షీరసాగర్ సంజయ్ దత్తాత్రయపై 29,179 ఓట్ల మెజారిటీతో గెలిచి తొలిసారి ఎమ్మెల్యేగా నీటి సరఫరా శాఖ మంత్రిగా పని చేశాడు.

ధోబాలే లక్ష్మణ్ కొండిబాకి 2014 మహారాష్ట్ర శాసనసభ ఎన్నికలలో ఎన్‌సీపీ నుండి టికెట్ నిరాకరించడంతో స్వతంత్ర అభ్యర్థిగా పోటీ చేసి నాల్గొవస్థానంలో నిలిచాడు. ధోబాలే లక్ష్మణ్ కొండిబా ఆ తరువాత బహుజన రాయత్ పరిషత్ ద్వారా బిజెపితో పొత్తు పెట్టుకొని ఆ తరువాత 2024 మహారాష్ట్ర శాసనసభ ఎన్నికలకు ముందు అక్టోబర్ 23న బారామతి ఎంపి సుప్రియా సూలే సమక్షంలో నేషనలిస్ట్ కాంగ్రెస్ పార్టీ (శరద్ చంద్రపవార్) పార్టీలో చేరాడు.
వివాదం
లక్ష్మణ్‌రావ్ ధోబ్లే తనను పదే పదే లైంగికంగా వేధిస్తున్నాడని 42 ఏళ్ల మహిళ ఆరోపించిన నేపథ్యంలో ఆయనపై బోరివాలి పోలీసులు IPC సెక్షన్లు 376 (అత్యాచారం), 323 (స్వచ్ఛందంగా గాయపరిచినందుకు శిక్ష), 506 (నేరపూరిత బెదిరింపు) కింద కేసు నమోదు చేసినట్లు డిప్యూటీ పోలీసు కమిషనర్ బాల్సింగ్ రాజ్‌పుత్ తెలిపాడు.

 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2009 మహారాష్ట్ర శాసనసభ్యులు